b'\n_START_ARTICLE_\nPsamut\n_START_SECTION_\n\xc5\xbdivljenje\n_START_PARAGRAPH_\nUvrstitev Psamuta v vladarsko dinastijo je predmet razprav, \xc4\x8deprav je omenjen v treh Manetonovih Epitomih (Sekst Julij Afri\xc4\x8dan, Evzebij in armenska razli\xc4\x8dica slednjega) in Demotski kroniki. Sekvence vladarjev v omenjenih treh virih so razli\xc4\x8dne, zato ni jasno, ali je Psamut nasledil Hakorja ali obratno._NEWLINE_Po hipotezi egiptologa Johna D. Raya o smrti Neferita I. leta 393 pr. n. \xc5\xa1t., je prestol pre\xc5\xa1el na njegovega sina in naslednika, ki je bil verjetno Hakor. V nasprotju s to trditvijo zgleda, da ga je v drugem letu njegove vladavine odstavil uzurpator Psamut in samega sebe proglasil za faraona._NEWLINE_Maneton in Demotska kronika trdita, da je vladal eno leto, potem pa je na oblast ponovno pri\xc5\xa1el Hakor. Nekateri dokumenti se pretvarjajo, kot da uzurpatorja sploh ne bi bilo. Nekaj arheolo\xc5\xa1kih najdb ka\xc5\xbee, da je Psamut odstavitev pre\xc5\xbeivel._NEWLINE_Za Psamuta velja, da je naro\xc4\x8dil gradnjo kapele v Karnaku, katero si je kasneje prilastil in dokon\xc4\x8dal Hakor. Mogo\xc4\x8de je tudi, da je gradnjo za\xc4\x8del Hakor pred odstavitvijo in jo dokon\xc4\x8dal med svojo drugo vladavino.'